Diari Oficial de la Generalitat Valenciana


Sumari del DOGV 4395, del 09-12-2002 (2002/13814)

Informació pública de la convocatòria del procés d'adaptació del règim jurídic del personal laboral fix de l'Ajuntament d'Albaida a la naturalesa funcionarial dels llocs de treball que ocupa.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4395

Data del DOGV
:   09-12-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/13202


Data del document
:   21-11-2002

Organisme emissor
:   Ajuntament d'Albaida

Tipus de document
:   Resolució

Descriptors 

:   * Albaida
    * concurs administratiu
    * administració local
    * personal contractat
    * funcionari
    * qualificació del personal

Informació pública de la convocatòria del procés d'adaptació del règim jurídic del personal laboral fix de l'Ajuntament d'Albaida a la naturalesa funcionarial dels llocs de treball que ocupa. [2002/Q13212]
  
En el Butlletí Oficial de la Província de València número 275, de 19 de novembre de 2002, apareix publicat el text íntegre de les bases aprovades per la Resolució de l'Alcaldia, de 14 d'octubre de 2002, que regularan el procés d'adaptació del règim jurídic del personal laboral fix de l'Ajuntament d'Albaida a la naturalesa funcionarial dels llocs de treball que ocupa, mitjançant la convocatòria de cursos i proves d'avaluació, tot d'acord amb allò establit en la disposició addicional desena del Text Refós de la Llei de la Funció Pública Valenciana, afegida per l'article 19 de la Llei 10/1998, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.
  
Esta integració en el règim administratiu funcionarial del personal laboral fix que ocupa llocs de treball classificats en la relació de llocs de treball aprovada pel Ple de la corporació tindrà caràcter voluntari i aquells que no prenguen part en el procés o no superen, en el seu cas, les proves selectives, romandran en els llocs de treball que desenvolupen, en les condicions que estableix la disposició addicional desena del Text Refós de la Llei de la Funció Pública Valenciana.
  
Les places afectades pel procés d'adaptació són les que tot seguit s'hi detallen, d'acord amb la relació de llocs de treball aprovada juntament amb el pressupost general municipal en la sessió plenària de 20 de desembre de 2001:
  
Places Escala/subescala/denominació/grup
  
1 Escala administració general
  
 Subescala administrativa
  
1 Administratiu
  
 (Identificació RPT: SBA) C
  
 Escala administració especial
  
 Subescala de servicis especials
  
 Classe: comeses especials
  
1 Arxiver bibliotecari
  
 (Identificació RPT: S14DC) C
  
1 Encarregat mercat municipal i agent
  
 Notificador (1)
  
 (Identificació RPT: S15CO) E
  
 Classe: personal d'oficis
  
1 Oficial electricista: Servici de Conservació i
  
 Manteniment
  
 (Identificació RPT: OBR1/OM) E
  
1 Oficial fontaner i encarregat personal
  
 Servicis de Conservació
  
 (Identificació RPT: OBR2/OM) E
  
 Classe: personal d'oficis
  
1 Oficial Servici de Conservació i Manteniment
  
 (Identificació RPT: OBR3/OM) E
  
1 Oficial Servici de Conservació i Manteniment
  
 (Identificació RPT: OBR4/OM) E
  
1 Oficial Servici de Conservació i Manteniment
  
 (Identificació RPT: OBR5/OM) E
  
1 Oficial Servici de Conservació i Manteniment
  
 (Identificació RPT: OBR6/OM) E
  
1 Oficial Servici de Conservació i Manteniment
  
 (Identificació RPT: OBR8/OM) E
  
Tot d'acord amb allò establit en la base quarta, el termini de presentació d'instàncies sol·licitant prendre part en el procés serà de 20 dies naturals, comptadors des del sendemà de la publicació del present edicte en el Diari Oficial de la Generalitat Valenciana. En la instància, l'aspirant haurà d'indicar el nivell al qual ha d'adscriure's. Totes les sol·licituds es dirigiran a l'alcalde president de la corporació, i es presentaran al Registre General de l'Ajuntament d'Albaida o en la forma prevista en l'article 38 de la Llei 4/1999, de 14 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú.
  
Finalitzat el termini de presentació de sol·licituds, es publicarà al tauler d'edictes d'esta corporació, la relació d'admesos i exclosos a la realització dels cursos i proves selectives, especificant-se en este últim cas el motiu de l'exclusió, i adscrivint-se els admesos al nivell que els corresponga. Publicada la relació a la qual es refereix l'apartat anterior, els aspirants podran formular durant el termini de 10 dies hàbils, comptadors a partir del següent al de la publicació, les al·legacions que estimen pertinents, així com esmenar aquelles en què hagueren incorregut i acompanyar els documents preceptius no presentats juntament amb la sol·licitud, tot d'acord amb allò que disposa l'article 4/1999, de 14 de gener, de modificació de la Llei 30/1992. Transcorregut el termini anterior i esmenats els defectes i vistes les reclamacions, l'alcalde president dictarà resolució amb la llista definitiva d'admesos, que es publicarà al tauler d'edictes de la corporació.
  
L'Alcaldia Presidència determinarà el calendari de realització dels cursos, règim d'horari i lloc de realització d'aquells, mitjançant les corresponents resolucions que seran publicades al tauler d'edictes de la corporació. Així mateix, l'alcalde designarà el professorat que impartirà els cursos.